
Referat
Pentru modificarea perioadei evenimentului care face obiectul Hotărârii Consiliului Local nr. 283 din 26.07.2011 - privind aprobarea organizării unei şedinţe comune a Consiliului Local al Municipiului Timişoara şi a Consiliul Local al oraşului înfrăţit Szeged din Ungaria în a doua jumătate a anului  2011 la Timişoara şi alocarea sumei de 42.000 lei de la bugetul local pentru acoperirea cheltuielilor prilejuite de vizita Consiliului Local al Municipiului Szeged la Timişoara
În baza relaţiilor de înfrăţire dintre Municipiul Timişoara şi oraşul Szeged din Ungaria, s-au organizat alternativ la Timişoara şi la Szeged întâlniri periodice – anual sau la fiecare doi ani - între reprezentanţii autorităţilor publice locale din cele două oraşe. În cadrul acestor întâlniri au loc şedinţe comune ale celor două consilii locale, aprobarea unor proiecte comune, discuţii între reprezentanţi ai unor departamente omoloage din cele două Primării cu privire la proiectele de colaborare în curs şi propuneri de colaborare în noi domenii de interes pentru oraşe, precum şi diverse acţiuni cu caracter cultural. 
Întrucât anul acesta şedinţa comună a consiliilor locale urma să aibă loc la Timişoara, a fost adoptată Hotărârea Consiliului Local nr. 283 din 26.07.2011 - privind aprobarea organizării unei şedinţe comune a Consiliului Local al Municipiului Timişoara şi a Consiliul Local al oraşului înfrăţit Szeged din Ungaria în a doua jumătate a anului  2011 la Timişoara şi alocarea sumei de 42.000 lei de la bugetul local pentru acoperirea cheltuielilor prilejuite de vizita Consiliului Local al Municipiului Szeged la Timişoara, iar, în urma discuţiilor avute cu reprezentanţii oraşului Szeged, a fost propusă organizarea acesteia în perioada 28-29 octombrie 2011.
Ulterior, prin adresa primită de la Consiliul Local din Szeged, înregistrată cu nr. CDD2011-180/16.09.2011, am fost informaţi că datorită unui program foarte încărcat, Consiliul Local Szeged nu se va putea deplasa la Timişoara în toamna anului curent pentru şedinţa comună şi propune amânarea şedinţei pentru anul 2012.
Luând în considerare cele menţionate mai sus, 

  PROPUNEM spre aprobare:
1. Aprobarea modificării art. 1 din Hotărârea Consiliului Local nr. 283 din 26.07.2011, care va avea următorul cuprins: „Art. 1. Se aprobă organizarea unei şedinţe comune a Consiliului Local al Municipiului Timişoara şi a Consiliului Local al oraşului înfrăţit Szeged din Ungaria la Timişoara în cursul anului 2012.”

2. Celelalte prevederi din Hotărârea Consiliului Local nr. 283 din 26.07.2011 rămân nemodificate.

